EkBass/fiwiki-20250220-pages-articles huggingface dataset:
Myristoleiinihappo

Myristoleiinihappo eli n-tetradekeenihappo (C14:1 n-5) on harvinainen omega-5-rasvahappo, jota tuotetaan myristiinihaposta delta-9-desaturaasi- entsyymin avulla.Myristoleic acid sivustolla Lipomics.com Yhdistettä esiintyy luonnossa muun muassa muskottikasvien (Myristicaceae-heimo) siementen sisältämässä öljyssä, jossa yhdisteen pitoisuus on jopa 30 %.Monoenoic acids sivustolla CyberLipid.org == Lähteet == == Aiheesta muualla == * PubChem: Myristoleic acid * Human Metabolome Database: Myristoleic acid * Food Component Database (FooDB): Myristoleic acid * Kyoto Encyclopedia of Genes and Genomes (KEGG): Myristoleic acid *Dr. Duke's Phytochemical and Ethnobotanical Databases: Myristoleic-acid Luokka:Rasvahapot
Rade des Basques

Basque Roads on suojainen Biskajanlahden poukama Ranskan Charente-Maritimen läänin rannikolla. Poukaman suojana lännessä on Oléronin saari () ja pohjoisessa Rén saari (). La Rochellen satamakaupunki sijaitsee poukaman koilliskulmassa ja etelässä Rochefortin kaupunki lähellä Charentejoen suuta. Alue tunnetaan muun muassa Britannian kuninkaallisen laivaston 1809 Ranskan laivastosta saamasta voitosta sekä Britannin epäonnistuneesta hyökkäyksestä 1757. Luokka:Charente-Maritime Luokka:Biskajanlahti
Charles Villiers Stanford

Charles Villiers Stanford (30. syyskuuta 1852 Dublin – 29. maaliskuuta 1924 Lontoo) oli Isossa-Britanniassa toiminut irlantilaissyntyinen säveltäjä.AllMusic.com: Charles Villiers Stanford Stanford valmistui Cambridgen Queens’ Collegesta ja täydensi opintojaan Saksassa. Hän toimi Trinity Collegen urkurina lähes 20 vuotta ja oli myös kuoronjohtajana yliopistossa. Vuonna 1882 hän liittyi Royal College of Musicin henkilökuntaan, ja vuonna 1887 hänestä tuli Cambridgen yliopiston professori. Hänet lyötiin ritariksi vuonna 1902. Hänet haudattiin Henry Purcellin viereen Westminster Abbeyyn. Stanfordin oppilaiden joukossa olivat Ralph Vaughan Williams, Gustav Holst, Samuel Coleridge-Taylor, John Ireland, Frank Bridge ja Arthur Bliss. Hänen sävellystuotantoonsa lukeutuu hengellisiä teoksia, seitsemän sinfoniaa ja kolme pianokonserttoa. Hänen ainoa suosiota saavuttanut oopperansa oli Shamus O’Brien (1896). == Lähteet == Luokka:Brittiläiset säveltäjät Luokka:Irlantilaiset säveltäjät Luokka:Englantilaiset oopperasäveltäjät Luokka:Irlantilaiset oopperasäveltäjät Luokka:Romantiikan säveltäjät Luokka:Vuonna 1852 syntyneet Luokka:Vuonna 1924 kuolleet
Vaahteraliigan kausi 2005

Vaahteraliigan kausi 2005 oli Vaahteraliigan historian 26. kausi. Kausi käynnistyi 4. kesäkuuta 2005 ja Vaahteramalja XXVI pelattiin 10. syyskuuta 2005. Porvoon Butchers voitti ensimmäisen mestaruutensa kaudella. Uutena Vaahteraliigajoukkueena nähtiin Sea City Storm joka otti Pori Bearsin paikan liigassa. ==Runkosarja== Runkosarjassa pelattiin kymmenen kierrosta, joissa jokaisella joukkueella oli viisi koti- ja viisi vierasottelua. Runkosarja saatiin päätökseen 28. elokuuta. OT V H TE PÄ MS PTS Crocodiles 10 10 0 341 70 +271 20 Butchers 10 8 2 405 112 +293 16 Roosters 10 6 4 225 131 +124 12 Trojans 10 6 4 238 203 +45 12 Wolverines 10 5 5 241 215 +35 10 Sea City Storm 10 2 8 162 441 -279 4 Rajaritarit 10 2 8 105 307 -202 4 Jaguaarit 10 1 9 62 349 -287 2 ==Pudotuspelit== {{Turnauspuu4 |3.9. - Seinäjoki, Jouppilanvuori|Crocodiles|51 (23)|Trojans|12 (0) |3.9. - Porvoo, Keskuskenttä|Butchers|24 (14)|Roosters|0 (0) |10.9. - Helsinki, Finnair Stadium|Crocodiles|7 (7)|Butchers|14 (7) |10.9. - Helsinki, Velodromi|Roosters|30 (16)|Trojans|16 (6) }} ;Sijoitusottelu 10.9. - Lappeenranta, Kimppisen kenttä Rajaritarit – Jaguaarit : Jaguaarit luovutti ;Tasonmittausottelu 18.9. - Helsinki, Veldromi GS Demons – Jaguaarit : 14–0 (7–0) ==Lähteet== 2005 Luokka:Vuoden 2005 urheilu
Vesiurut

Vesiurut (hydrauliset urut, hydraulis) ovat urut, jotka soivat ilman vaikutuksesta. Ilman liikkeelle laittajana toimii vesiuruissa vesi ja sen hydrostaattinen paine. ==Katso myös== *Suihkulähde Luokka:soittimet Luokka:Antiikin musiikki
Mosenergo

Mosenergo () on Gazprom-konserniin kuuluva energiantuotantoyhtiö Venäjällä. Yhtiö tuottaa lämpö- ja sähköenergiaa Moskovaan ja Moskovan alueelle käyttäen energialähteenään lähinnä fossiilisia polttoaineita. thumb|Yksi Mosenergon Moskovan voimaloista thumb|Eräs Mosenergon voimaloista Moskovan alueella Energiayhtiön kotipaikka on Moskova. Mosenergon osakkeet noteerataan Moskovan pörssissä () ja Lontoon pörssissä (). ==Gazpromin suurin energiantuotantoyhtiö== Mosenergon osuus Gazpromin lämpöenergian tuotannosta oli vuonna 2011 noin kaksi kolmasosaa ja sähköntuotannosta kolmasosa: * tuotettu sähköenergia 64,7 tuhatta GWh (konserni 172,8 tuhatta GWh) * tuotettu lämpöenergia 66,4 milj. Gcal (konserni 98,8 milj. Gcal) Tuotantokapasiteettinsa puolesta Mosenergian osuudet olivat likimain tuotantomääriä vastaavat osuudet. Yhtiön sähköntuotantokapasiteetti oli vuonna 2011 yhteensä 12,3 GW (Gazprom yhteensä 37 GW) ja lämmöntuotantokapasiteetti oli 35,0 Gcal/h (konserni 53,9 Gcal/h). == Lähteet == ==Aiheesta muualla== *Mosenergon kotisivut ja (mosenergo.ru) Luokka:Gazprom Luokka:MOEX Index Luokka:Venäläiset pörssiyhtiöt Luokka:Venäläiset valtionyhtiöt Luokka:RTS Index
Kaapeliliitin

Kaapeliliitin (kaapelikenkä, "Abiko-liitin") on sähköliitin, joka on yleinen auton sähköisissä kytkennöissä, jotka voivat olla esim. releitä tai valoja. Kaapeliliittimet yhdistetään johtoon kuorimalla ensin johtoa, jotta kuparia on esillä. Sitten puristetaan liitinpihdeillä kaapeliliitin siten että johto jää puristuksiin. Kaapeliliittimiä on eri mallisia: *lattaliitin (lattapistoke ja lattapistokehylsy) *rengasliitin (rengaskaapelikenkä) *haarukkaliitin (haarukkakaapelikenkä) *piikkimallinen kaapeliliitin (piikkikaapelikenkä) *putkimallinen kaapeliliitin (pyöröpistokeliitin, pyöröpistoke ja pyöröpistokehylsy) *jatkoholkki johtimen jatkamiseen (puristetaan päistään kahteen johtoon) ==Katso myös== *Kaapeliholkki == Aiheesta muualla == *Puristusliittimet, YE *Eristetyt liittimet, TSP Luokka:Sähköliittimet Luokka:Auton sähköjärjestelmät
Guy

Guy voi tarkoittaa seuraavia: ==Henkilöitä== *Guy, etunimi ===Sukunimenä=== *Alice Guy-Blaché (1873–1968), ranskalainen elokuvantekijä ja studiojohtaja *Athol Guy (s. 1940), australialainen muusikko *Barry Guy (s. 1947), brittiläinen säveltäjä *Billy Guy (1936–2002), yhdysvaltalainen laulaja *Brent Guy (s. 1960), yhdysvaltalainen jalkapallovalmentaja *Buddy Guy (s. 1936), yhdysvaltalainen kitaristi *Charles L. Guy (1856–1930), yhdysvaltalainen poliitikko *Constantin Guys (1802–1892), ranskalainen journalisti *Edna Guy (1907–1982), yhdysvaltalainen tanssija *Étienne Guy (1774–1820), kanadalainen poliitikko *Fabrice Guy (s. 1968), ranskalainen yhdistetyn hiihtäjä *Fritz Guy (s. 1930), yhdysvaltalainen teologi *Greg Guy, yhdysvaltalainen koripalloilija *Henry Lewis Guy (1887–1956), brittiläinen koneteknikko *Jasmine Guy (s. 1962), yhdysvaltalainen näyttelijä *John Guy (k. 1629), englantilainen poliitikko *John Guy (s. 1949), brittiläinen historioitsija *Lewis Guy (s. 1985), englantilainen jalkapalloilija *Nathan Guy (s. 1970), uusiseelantilainen poliitikko *Phil Guy (1940–2008), yhdysvaltalainen kitaristi *Ray Guy (1949–2022), yhdysvaltalainen amerikkalaisen jalkapallon pelaaja *Richard K. Guy (1916–2020), brittiläinen matemaatikko *Rosa Guy (1925–2012), yhdysvaltalainen kirjailija *Thomas Guy (1644–1724), brittiläinen Guyn sairaalan perustaja *William Guy (1810–1885), brittiläinen fyysikko *William L. Guy (1919–2013), yhdysvaltalainen poliitikko ==Maantiede== *Guyana *Guy, kaupunki Arkansasissa *Guy, kunnallishallinnoton alue Indianassa *Guy, kunnallishallinnoton alue Kentuckyssa *Guy, kunnallishallinnoton alue Texasissa *Guys, kaupunki Tennesseessä *Guy, kylä Albertassa, Kanadassa ==Muita== *Guyn sairaala, sairaala Lontoossa *Guy Street, katu Montrealissa *Guy Motors, entinen autonvalmistaja *Guy, yhdysvaltalainen yhtye **Guy, edellisen albumi *Guy, elokuva vuodelta 1997 *”G.U.Y.”, Lagy Gagan kappale.
Miehet elämässäni

Miehet elämässäni (Riding in Cars with Boys) on vuonna 2001 ensi-iltansa saanut draamaelokuva, jonka ohjasi Penny Marshall. Elokuvan pääosassa esiintyy Drew Barrymore. == Rooleissa == Luokka:Yhdysvaltalaiset draamaelokuvat Luokka:Vuoden 2001 yhdysvaltalaiset elokuvat Luokka:Penny Marshallin ohjaamat elokuvat Luokka:Elämäkertoihin ja muistelmiin perustuvat elokuvat
KHM

KHM tai khm voi viitata johonkin seuraavista: * * * Oslon Kulttuurihistorian museo, norj. Kulturhistorisk museum, KHM * Wienin taidehistoriallinen museo, saks. Kunsthistorisches Museum, KHM
Lido (ravintola)

Lido on latvialainen ravintolaketju, joka on perustettu vuonna 1987. Sen omistaa Gunārs Ķirsons. Ketjuun kuuluu yhdeksän ravintolaa, joissa työskentelee yli 1 000 henkilöä. Yrityksen päämarkkina-alue on Latvian pääkaupunki, Riika. Ketju on tunnettu siitä, että asiakkaat saavat itse kasata annokset buffet-tyyppisesti ja maksavat annoksen painon mukaan kassalle. Lidolla on myös oma panimo, jossa se tuottaa muutamaa erityyppistä olutta. Vuonna 2009 yritys avasi ensimmäisen ravintolansa Viroon. Lido suunnitteli ravintolan ja huvipuiston avaamista myös Suomeen vuodeksi 2013. Vuoden 2015 alussa Lido sai jatkettua sille Lappeenrannassa varatun tontin varausta vuodella, mutta toimitusjohtajan myönsi, että viivytykset ovat mahdollisia. == Lähteet == == Aiheesta muualla == *LIDO:n kotisivut Luokka:Latvialaiset yritykset Luokka:Ravintolaketjut
Silistran alue

Silistran alue () on yksi Bulgarian alueista. Alue sijaitsee Bulgarian pohjoisrajalla Cadrilaterin historiallisella alueella Tonavan varrella. Silistran alue on jaettu seitsemään kuntaan. ==Kunnat== *Alfatar *Dulovo *Glavinitsa *Kajnardža *Silistra *Sitovo *Tutrakan ==Lähteet== *
Miesten karsinnat maahockeyssa kesäolympialaisissa 2012

Miesten karsinnat maahockeyssa kesäolympialaisissa 2012 järjestettiin kolmena erillisenä turnauksen, joiden voittajat pääsivät vuoden 2012 olympialaisten miesten maahockeyturnaukseen. Karsintoihin osallistui yhteensä 18 joukkuetta, jotka oltiin jaettu kolmeen lohkoon. Karsinnat käytiin Intiassa, Irlannissa ja Japanissa vuoden 2012 aikana. Ensimmäisessa turnauksessa Intia eteni olympialaisiin lyötyään Ranskan 8–1, toisessa turnauksessa Etelä-Korea voitti Irlannin 3–2 ja viimeisessä turnauksessa Etelä-Afrikka voitti Japanin 2–1. == Joukkueet == Seuraavat 18 joukkuetta osallistuivat kolmeen olympiaturnaukseen. Paikan karsintoihin joukkueet olivat ansainneet maaosaturnausten kautta: Alue Turnaus Karsija(t) Aasia Aasian kisat 2012 Afrikka Afrikan olympiakarsinnat 2011 ~~~~1 Amerikka Pan-Amerikan kisat 2011 ~~~~2 ~~~~3 Eurooppa EM-kisat 2011 ~~~~4 Eurooppa EuroHockey Nations Trophy 1 korvattu Italialla 2 korvattu Brasilialla 3 korvattu Singaporella 4 Etelä-Afrikka osallistui karsintoihin, joten Espanjan kisoihin rankingsijoituksen perusteella == Ensimmäinen karsintaturnaus == Ensimmäinen karsintaturnaus pelattiin Intian New Delhiissä 16. helmikuuta – 25. helmikuuta 2012 välisenä aikana. Areenana toimi Dhyan Chand National Stadium. === Alkulohko === Joukkue Ot Vo Ta Hä Tm Pm Me Pts 5 5 0 0 36 8 +28 15 5 3 1 1 17 8 +9 10 5 3 0 2 24 13 +11 9 5 2 1 2 29 8 +21 7 5 1 0 4 7 27 –20 3 5 0 0 5 5 54 –49 0 \---- \---- \---- \---- \---- \---- \---- \---- \---- \---- \---- \---- \---- \---- === Sijoitusottelut === ====Sijat viisi ja kuusi==== ====Sijat kolme ja neljä==== ====Sijat yksi ja kaksi==== ===Palkinnot ja loppulliset sijoitukset=== * Paras pelaaja: Sardara Singh * Paras maalivahti: Mariusz Chyla * Paras maalintekijä: Sandeep Singh (16 maalia) * Reilu peli-joukkue: Sija Joukkue 1\. 2\. 3\. 4\. 5\. 6\. == Lähteet == Luokka: Maahockey kesäolympialaisissa 2012
Ancyluskotilo

right|250px Ancyluskotilo (Ancylus fluviatilis) on virtavesissä elävä pieni makean veden nilviäislaji. == Koko ja ulkonäkö == Ancyluskotilon kuori on noin 6 mm pitkä ja 5 mm leveä. Se on kierteetön, kupumainen, ja kuoren huippuna on taaksepäin kaartuva, hieman koukkumainen kärki. Kuoren ulkopinnassa voi olla heikkoja pitkittäisuurteita. Väriltään kuori vaihtelee kellanruskeasta tummanharmaaseen.Kirsi Hutri & Tiina Mattila: Kotilo ja simpukkaharrastajan opas. Tammi 1991 s. 130-131 == Levinneisyys == Lajia tavataan laajalti Euroopassa ja Pohjois-Afrikassa. Uudempien tutkimusten mukaan se saattaa muodostaa kryptisen lajiryhmän kolmen muun kotilolajin kanssa. Tällöin varsinaisen Ancylus fluviatilis -lajin levinneisyys rajoittuisi Espanjasta Sloveniaan ulottuvan linjan pohjoispuoliseen Eurooppaan. Suomessa ancyluskotiloa tavataan suunnilleen Oulun korkeudelle saakka. == Elinympäristö ja elintavat == Laji elää veden alla kiinnittyneenä kivien pintaan. Se on paikoittainen makean veden laji, joka edellyttää elinpaikaltaan voimakkaasti virtaavaa ja hapekasta vettä sekä yleensä kivikkoista pohjaa. Joskus sitä tavataan myös järvien rannoilla, joille kohdistuu riittävän voimakas aallokko. Laji ei siedä veden laadun tai lämpötilan muutoksia ja paikoin vesistöjen saastuminen aiheuttaa vaaran kotilopopulaatioille. Kotilo käyttää ravinnokseen leviä. == Evoluutio ja subfossiilit == Ancyluskotilo tunnetaan fossiiliaineistosta ainakin 2,5-1,7 miljoonaa vuotta sitten vallinneelta varhaiselta pleistoseenikaudelta saakka.Snails and Slugs (Gastropoda) molluscs.at Toisaalta se esiintyy subfossiilina Itämeren paikalla noin 10 000 vuotta sitten sijainneen makeavetisen Ancylusjärven aikaisissa sedimenteissä. Ancylusjärvi on nimetty näiden sille tyypillisten kuorilöytöjen mukaan.Tikkanen, Matti & Juha Oksanen (2002). Late Weichselian and Holocene shore displacement history of the Baltic Sea in Finland. Fennia 180: 1-2 Helsinki. ISSN 0015-0010. == Lähteet == Luokka:Kotilot
Roger Quilter

Roger Quilter (1. marraskuuta 1877 Brighton – 21. syyskuuta 1953 Lontoo) oli brittiläinen säveltäjä. Hänet tunnetaan ensisijaisesti säveltämistään lauluista.AllMusic: Roger Quilter Quilter opiskeli Eton Collegessa ja myöhemmin Frankfurtissa, Saksassa. Hän sai mainetta, kun Denham Price esitti hänen teoksensa Songs of the Sea vuonna 1900; merkittäviä olivat myös Gervase Elwesin kantaesitykset teoksista To Julia vuonna 1905 ja Seven Elizabethan Lyrics vuonna 1908. Joskus Quilter säesti omien laulujensa esityksiä, ja hän levytti niistä monia Mark Raphaelin kanssa. Quilterin ooppera Julia (1936) ei onnistunut kokonaisuutena, mutta osia siitä on julkaistu erillisinä lauluina. Säveltäjän kevyt orkesterimusiikki oli menestyneempää. Tähän kuuluu muun muassa A Children's Overture (1919). Myös Quilterin säveltämä Where the Rainbow Ends -näyttämömusiikki saavutti suosiota. Hänen maineensa kuitenkin perustuu lauluihin, joita hän sävelsi toistasataa. Quilter oli homo, joka kärsi seksuaalisuudestaan.Naxos.com: Roger Quilter Varsinkin elämänsä myöhemmissä vaiheissa häntä vaivasivatkin mielenterveysongelmat ja psykosomaattiset sairaudet.The Pink Triangle Trust: Roger Quilter: His Life and Music, by Valerie Langfield == Lähteet == == Aiheesta muualla == * IMSLP: Ilmaisia nuotteja * Roger Quilter sivusto Luokka:Brittiläiset säveltäjät Luokka:Englantilaiset oopperasäveltäjät Luokka:Vuonna 1877 syntyneet Luokka:Vuonna 1953 kuolleet
Edinburghin kirjamessut

Edinburghin kirjamessut (Edinburgh International Book Festival) on vuosittain elokuussa Skotlannissa Edinburghissa järjestettävä kirjallisuustapahtuma. Messuja on mainittu lajissaan maailman suurimmaksi tapahtumaksi. Tapahtumassa järjestetään erilaisia kulttuuri- ja politiikka-aiheisia keskusteluja, ja siellä on myös runsaasti lastenohjelmaa. Messut järjestetään samaan aikaan kuin muun muassa Edinburgh Festivaliin kuuluvat esittävien taiteiden festivaalit Edinburgh International Festival ja Edinburgh Festival Fringe. == Historia == Kirjamessut järjestettiin ensimmäisen kerran teltassa Edinburghissa vuonna 1983, ja alkuun ne järjestettiin joka toinen vuosi, vuodesta 1997 vuosittain. Nykyisin kirjamessut on suuri ja koko ajan kasvava kansainvälinen tapahtuma, joka liittyy Edinburghin elokuisiin kulttuuritapahtumiin. Mahdollisesti juuri tästä syystä nimesi Unesco vuonna 2004 Edinburghin ensimmäiseksi kirjallisuuskaupungiksi, City of Literature.City of Literature website ==Lähteet== ==Aiheesta muualla== *Edinburghin kirjamessujen sivusto *Edinburghin festivaaliopas Luokka:Edinburgh Luokka:Kirjamessut Luokka:Brittiläinen kirjallisuus‎ Luokka:Yhdistyneen kuningaskunnan tapahtumat
John Bradley

John Bradley (s. 15. syyskuuta 1988) on englantilainen näyttelijä, joka esittää Samwell Tarlya yhdysvaltalaisessa televisiosarjassa Game of Thrones. Rooli oli Bradleyn ensimmäinen. ==Lähteet== ==Aiheesta muualla== Luokka:Englantilaiset näyttelijät Luokka:Vuonna 1988 syntyneet Luokka:Elävät henkilöt
Natalie Dormer

Natalie Dormer (s. 11. helmikuuta 1982 Reading, Englanti) on englantilainen näyttelijä. Hän on näytellyt muun muassa Anna Boleynia televisiosarjassa Tudors, Margaery Tyrellia televisiosarjassa Game of Thrones ja Irene Adleria televisiosarjassa Holmes NYC. Hän esiintyy myös elokuvissa Nälkäpeli – Matkijanärhi, osa 1 ja osa 2, joissa hän näyttelee Cressidaa. ==Filmografia== ===Elokuvat=== Elokuvat Vuosi Suomenkielinen nimi Alkuperäinen nimi Rooli Huom. 2005 Casanova Casanova Victoria 2007 Flawless Flawless Cassie 2009 Masterwork Masterwork Mo Murphy tv-elokuva 2009 City of Life City of Life Olga 2011 Captain America: The First Avenger Captain America: The First Avenger Pvt. Lorraine 2011 W.E. W.E. Elizabeth 2011 Poe Poe Celeste Chevalier tv- elokuva 2012 Electric Cinema: How to Behave Electric Cinema: How to Behave Lauren Bacall lyhytelokuva 2013 The Brunchers The Brunchers Her lyhytelokuva 2013 A Long Way from Home A Long Way from Home Suzanne 2013 Rush Rush Nurse Gemma 2013 The Counselor The Counselor Blonde 2014 The Ring Cycle The Ring Cycle Millie lyhytelokuva 2014 The Riot Club The Riot Club Charlie 2014 Nälkäpeli – Matkijanärhi, osa 1 The Hunger Games: Mockingjay – Part 1 Cressida 2015 The Scandalous Lady W The Scandalous Lady W Seymour Worsley tv-elokuva 2015 Nälkäpeli – Matkijanärhi, osa 2 The Hunger Games: Mockingjay – Part 2 Cressida 2016 The Forest The Forest Sara / Jess Price 2018 Patient Zero Patient Zero Sofia 2018 In Darkness In Darkness Gina Rose 2019 The Professor and the Madman The Professor and the Madman Eliza Merrett ===Televisio=== Televisiosarjat Vuosi Suomenkielinen nimi Alkuperäinen nimi Rooli Huom. 2005 Kaukaiset rannat Distant Shores Mobile Woman 1 jakso 2007 Rebus Rebus Phillippa Balfour 1 jakso 2007–2010 Tudors The Tudors Anna Boleyn 21 jaksoa 2009 Neiti Marple: Askel tyhjyyteen Agatha Christie’s Marple Moira Nicholson 1 jakso 2011 Lain viitta Silk Niamh Cranitch 6 jaksoa 2011 The Fades The Fades Sarah minisarja; 6 jaksoa 2012–2016 Game of Thrones Game of Thrones Margaery Tyrell 26 jaksoa 2013–2014 Holmes NYC Elementary Irene Adler 4 jaksoa ===Teatteri=== Vuosi Näytelmä Rooli Teatteri 2010 Sweet Nothings Mizi Young Vic .45 Pat Hampstead Theatre 2012 After Miss Julie neiti Julie Young Vic == Aiheesta muualla == * Luokka:Englantilaiset näyttelijät Luokka:Vuonna 1982 syntyneet Luokka:Elävät henkilöt Luokka:Seulonnan keskeiset artikkelit
Rostelecom

Rostelecom (myös Rostelekom, ) on Venäjän merkittävimpiä tietoliikenneyhtiötä. Rostelecomilla oli vuonna 2015 laajakaistaliittymistä 37 prosentin osuus kuluttajamarkkinoilla, 35 % yritysasiakkaista, IPTV-liittymistä 67 % osuus, maksu-tv-liittymistä 28 % osuus ja kiinteistä puhelinliittymistä 62 % osuus. Matkapuhelinverkoissa yhtiö on yhteistyössä Tele2 Russian kanssa, joka oli vuonna 2015 maan neljänneksi suurin operaattori 15 prosentin tilaajaosuudella. Vuonna 2011 Rostelecomin oman matkapuhelinoperaattoritoiminnan markkinaosuus oli 6 %. Yhtiö on kirjoilla Pietarissa, mutta sen pääkonttori on Moskovassa. Yhtiön osakkeet noteerataan Moskovan pörssin (MCX) lisäksi Lontoon (LSE) ja Frankfurtin pörssissä. Forbes luokitteli yhtiön Venäjän 14. suurimmaksi yritykseksi kevään 2012 suuryritysten listallaan. RIAratingin sadan venäläisen suuryrityksen vuoden 2014 vertailussa yhtiö sijoittui markkina-arvoltaan 27. suurimmaksi. Yhtiön arvoksi arvioitiin vuoden 2013 lopussa noin 177 miljardia ruplaa (−49,7 % edellisvuoteen). Kolme vuotta myöhemmin yhtiö oli sijalla 37, markkina-arvon ollessa noin 200 miljardia ruplaa (3 559 miljoonaa Yhdysvaltain dollaria). == Lähteet == Luokka:Tietoliikenneyhtiöt Luokka:MOEX Index Luokka:RTS Index Luokka:MSCI Russia Index Luokka:Venäläiset pörssiyhtiöt Luokka:Venäläiset valtionyhtiöt
Stephen Kiprotich

Stephen Kiprotich (s. 27. helmikuuta 1989 Kapchorwa) on ugandalainen kestävyysjuoksija. Kiprotich voitti Lontoon olympialaisissa 2012 maratonjuoksun ajalla 2.08.01. Hän ratkaisi juoksun 37 kilometrin kohdalla ylämäkiosuudella. Kiprotichin olympiakulta oli Ugandan ensimmäinen olympiamitali vuoden 1996 jälkeen ja ensimmäinen kulta vuoden 1972 jälkeen.http://yle.fi/urheilu/40_vuoden_odotus_paattyi_- _olympiavoittajasta_kansallissankari/6257579 Moskovan MM-kilpailuissa 2013 Kiprotich voitti maailmanmestaruuden ajalla 2.09.51. Daegun MM-kilpailuissa 2011 hän oli maratonilla kahdeksas, Pekingissä 2015 kuudes, Rio de Janeiron olympialaisissa 2016 neljästoista ja Dohan MM-kilpailuissa 2019 kahdeksastoista. Hän keskeytti maratonin vuodelle 2021 siirretyissä Tokion olympialaisissa. Kiprotich karsiutui 5 000 metrin juoksun alkuerissä Osakan MM-kilpailuissa 2007. Hän sijoittui alle 20-vuotiaiden MM-kilpailuissa 2008 viidenneksi 10 000 metrillä. Maastojuoksun MM-kilpailuissa hän sijoittui miesten sarjassa 23:nneksi 2009, kuudenneksi 2011 ja 17:nneksi 2017. MM- joukkuekilpailussa hän sai pronssia 2011 ja 2017. Junioreiden sarjassa hän oli parhaimmillaan kahdestoista 2008, ja sai tuolloin myös pronssia joukkuekilpailussa. Kiprotich sijoittui Tokion maratonilla kolmanneksi vuonna 2012 ja toiseksi vuonna 2015. Kiprotichin ennätys maratonilla on 2.06.33 Tokion maratonilta 2015. == Lähteet == == Aiheesta muualla == Luokka:Ugandalaiset kestävyysjuoksijat Luokka:Ugandalaiset olympiavoittajat Luokka:Vuonna 1989 syntyneet Luokka:Elävät henkilöt
Carice van Houten

Carice van Houten (s. 5. syyskuuta 1976 Leiderdorp, Alankomaat) on alankomaalainen näyttelijä. Hän on voittanut viisi hollantilaista elokuvapalkintoa (”kultaista vasikkaa”) vuosina 1999, 2001, 2006, 2010 ja 2011. Hänen roolinsa elokuvassa Black Book avasi hänelle tien Hollywoodiin ja elokuviin Operaatio Valkyrie ja Repo Men – noutajat. Van Houten näyttelee Melisandrea yhdysvaltalaisessa televisiosarjassa Game of Thrones. == Filmografia == === Elokuvat === Vuosi Elokuva Rooli 1997 3 ronden Emily 1998 Ivory Guardians tuntematon 1999 Suzy Q Suzy 2001 Storm in mijn hoofd Peaseblossom / Titania AmnesiA Sandra Undercover Kitty Minoes 2002 The Wild Boar Pandora 2003 Father’s Affair Monika 2005 Black Swans Marleen Lepel Miss Broer Bonkers Lis 2006 A Thousand Kisses Samarinde Black Book Rachel Stein / Ellis de Vries 2007 Love is All Kiki Jollema 2008 Dorothy Mills Jane van Dopp Valkyrie Nina Schenk Gräfin von Stauffenberg 2009 Stricken Carmen From Time to Time – Ajasta toiseen Maria Oldknow 2010 Repo Men – noutajat Carol The Happy Housewife Lea Black Death Langiva Satisfaction 2011 Intruders Susanna Black Butterflies Ingrid Jonker Vivaldi Julietta 2012 Jackie Sophie Family Way Winnie de Roover 2013 The Fifth Estate Birgitta Jónsdóttir 2016 Race Leni Riefenstahl Brimstone Anna Incarnate Lindsay Sparrow 2019 The Glass Room Hana Domino Instinct 2020 Lost Girls & Love Hotels Ines === TV-sarjat === Vuosi Sarja Rooli 1997 Het Labyrint Mariek 1999 Suzy Q Suzy 2000 Goede daden bij daglicht: Op weg Carola 2001 De acteurs Ellie 2002 Luifel & Luifel Roos 2004 Russen José Machielsen Kopspijkers Georgina Verbaan 2006 Koppensnellers Georgina Verbaan 2009 Gewoon Hans oma itsensä 2010 In therapie Aya 2011 Human Planet kertoja 2012–2019 Game of Thrones Melisandre 2015 Simpsonit Annika van Houten (ääni) 2016 Robot Chicken Melisandre, Sharon, Mama Bear (äänet) 2019 Temple Anna Willems Luokka:Alankomaalaiset näyttelijät Luokka:Vuonna 1976 syntyneet Luokka:Elävät henkilöt Luokka:Seulonnan keskeiset artikkelit
Greta Schalin

Margareta (Greta) Ester Ingeborg Schalin (s. Kegel, 20. marraskuuta 1897 Turku – 22. maaliskuuta 1993 Turku) oli suomalainen taidemaalari ja taidegraafikko. Schalinia on pidetty yhtenä Suomen parhaista kukkamaalareista ja häntä on kutsuttu Suomen kukkamaalauksen äidiksi yhdessä Anna Snellmanin kanssa. Schalinin vanhemmat olivat kirjansitojamestari Hermann Kegel ja Edla Kegel (s. Ahlgren). Hän opiskeli Turun Taideyhdistyksen piirustuskoulussa vuosina 1915–1918. Vuonna 1921 hän avioitui häntä koulussa opettaneen Teodor Schalinin kanssa, joka oli myös taitava graafikko. Aluksi Schalin teki pääasiassa akvarelleja ja grafiikkaa, mutta vuodesta 1945 lähtien hän suuntautui öljymaalaukseen. Hän maalasi erityisen mielellään luonnonkukkia, joita hänelle toivat muun muassa monet turkulaiset lapset sekä kukkakauppiaat. Vaikka Schalin tunnetaan parhaiten juuri kukkamaalauksistaan, hänen teostensa aiheina oli myös maisemia, kaupunkinäkymiä ja sisätiloja. Vanhemmiten hänen teoksensa muuttuivat yhä modernimmiksi, ja hän maalasi useita voimakkaimmista kukka- asetelmistaan vasta noin 90-vuotiaana. Schalin toimi Turun taideyhdistyksen piirustuskoulussa myös opettajana. ==Lähteet== *Uppslagsverket Finland *Antiikin lumoissa: Kukkamaalausten äiti; Greta Kegel Turun Sanomat 31.7.2004 *Kuvataiteilijamatrikkeli *Oravien aarteita: Greta Schalin (1897–1993) ==Aiheesta muualla== *Schalin, Greta s. 1897 – k. 1993. Suomalaisen kuvataiteen bibliografia *Artikkeli Schalinista Suomen Turku -lehdessä 4/1977 s. 42–43 Luokka:Suomalaiset taidemaalarit Luokka:Vuonna 1897 syntyneet Luokka:Vuonna 1993 kuolleet
William Hurlstone

William Yeates Hurlstone (7. tammikuuta 1876 – 3. toukokuuta 1906) oli brittiläinen säveltäjä.AllMusic: William Hurlstone Hän syntyi köyhtymisestä kärsineeseen taiteelliseen perheeseen ja oli sairaalloinen jo teini-ikäiseksi tullessaan. Hän kuoli 30-vuotiaana astman takia; alle vuotta aiemmin hän oli saanut nimityksen Royal College of Musicin professoriksi.AllMusic: William Hurlstone: Variations on an Original Theme; The Magic Mirror; Variations on a Hungarian Air Hänen teostensa joukossa ovat d-molliviulusonaatti (1896), Variations on an Original Theme (1896) ja The Magic Mirror -orkesterisarja (1900).AllMusic: William Hurlstone - Compositions == Lähteet == Luokka:Brittiläiset säveltäjät Luokka:Vuonna 1876 syntyneet Luokka:Vuonna 1906 kuolleet
Djalonket

Djalonket (dialonket, jalunkat) ovat Fouta Djallonin ylängön lähialueilla Guineassa, Sierra Leonessa, Guinea-Bissaussa, Malissa ja Senegalissa asuva mande- eli mandingoryhmään kuuluva kansa. Kieleltään he ovat lähellä susuja. Djalonkeja on noin 200 000 henkeä. Toisten lähteiden mukaan heitä olisi Guineassa noin 118 000, Sierra Leonessa noin 39 000, Malissa noin 15 000 ja Senegalissa noin 13 000. Djalonket ovat Fouta Djallonin alkuperäisväestöä, joka joutui fulbejen alistamaksi 1700-luvulla. Samory Tourén johtamat malinket käännyttivät heidät muslimeiksi 1800-luvun lopussa. Djalonkejen pääelinkeinot ovat maanviljely ja karjanhoito. Nykyään monet työskentelevät Sierra Leonen timanttikaivoksilla tai kaupungeissa. == Lähteet == Luokka:Afrikan alkuperäiskansat Luokka:Guinea-Bissaun etniset ryhmät Luokka:Guinean etniset ryhmät Luokka:Malin etniset ryhmät Luokka:Senegalin etniset ryhmät Luokka:Sierra Leonen etniset ryhmät
Kita (Mali)

Kita on kaupunkikunta ja Kitan piirin hallinnollinen keskus Kayesin alueella Malissa. Se sijaitsee 637 metriä korkean Kitakourouvuoren juurella noin 300 kilometriä Kayesista kaakkoon. Kaupungissa on 49 000 asukasta (vuonna 2009). ==Maantiede ja ilmasto== Kitan kaupunkikunta rajoittuu pohjoisessa Kita Nordin, idässä Bendougouban, etelässä Benkadi Founian ja lännessä Kita Ouestin kuntiin. Maisemaa leimaavat tasanko ja kukkulat, joista suurin on Kitakourou. Sadeaikaan virtaavat joet kuten Foloni ja Damala kuuluvat Bakoyen vesistöön. Seutu kuuluu Sudanin vyöhykkeeseen. Vuotuinen sademäärä on 800 millimetriä ja keskilämpötila 27 °C. Sadekausi kestää kesäkuusta lokakuuhun, kuiva ja viileä kausi marraskuusta helmikuuhun ja kuiva ja kuuma kausi helmikuusta toukokuuhun. Luonnonvarainen kasvillisuus on metsäsavannia. Kaupungin etelärajalla sijaitsee Kayaban metsäalue. ==Asutus== Kita on asukasluvultaan Kayesin alueen toiseksi suurin kaupunki. Se käsittää 16 kaupunginosaa ja Koulékon kylän. Kaupunginosat ovat Camarala, Darsalam, Doumbacoura, Farabala, Kita Gare, Kofoulabé, Kolibougou, Kossilabougou, Makandiambougou, Moribougou, Moussabougou, Niafala, Saint Félix, Samédougou, Ségoubougouni ja Tounkarala. Asukkaat ovat etupäässä mandinkoja. Lisäksi on muun muassa fulbeja, soninkeja, bambaroita, bozoja, khasonkoja, maureja ja songhaita.. Enemmistön uskonto on islam. Lisäksi on katolisia, protestantteja, jehovantodistajia ja animisteja. ==Historia== Kitan päällikkö solmi ranskalaisten siirtomaavalloittajien kanssa protektoraattisopimuksen vuonna 1880. Seuraavana vuonna ranskalaiset rakensivat linnoituksen, josta he etenivät Bamakoon vuonna 1883. Myöhemmin Kitasta tuli Ranskan Sudaniin kuuluneen hallintopiirin keskus. Kristityt lähetyssaarnaajat perustivat sinne vuonna 1888 maan ensimmäisen katolisen seurakunnan. ==Liikenne, talous ja palvelut== Kitan kautta kulkevat Senegalin rajalle johtava maantie RN24 ja Dakarin–Nigerin rautatie. Seudun pääelinkeinot ovat maanviljely ja karjanhoito. Lisäksi harjoitetaan kalastusta, käsityöammatteja ja kaupankäyntiä. Tärkeimmät myyntitavarat ovat puuvilla, maapähkinä, karja ja vilja. Teollisuutta edustavat puuvillanjalostamo, kaksi öljynpuristamoa sekä kolme pientä maapähkinävoitehdasta. Kaupungissa toimii lyseo, ammattikoulu, maatalouskoulu ja kauppakoulu. Terveyspalveluihin kuuluu poliklinikka, kolme terveyskeskusta ja kaksi yksityistä klinikkaa. Vesijohtoverkko kattaa suurimman osan kaupungista. Kitassa on Énergie du Malin sähköverkko sekä Malitelin ja Orangen matkapuhelinverkot. ==Matkailu ja nähtävyydet== Kita on Malin katolisten pyhiinvaelluskohde. Sen nähtävyyksiä ovat pyhänä pidetty Kitakourouvuori sekä lähistöllä sijaitseva Boucle du Baoulén kansallispuisto, joka on tunnettu myös arkeologisista kohteistaan. Kaupungissa on muutamia hotelleja. ==Lähteet== Luokka:Kitan piiri Luokka:Malin kaupungit
Maurice Karkoff

Maurice Ingvar Karkoff (17. maaliskuuta 1927 Tukholma – 2013) oli ruotsalainen säveltäjä. Hänestä tuli Föreningen svenska tonsättaren jäsen vuonna 1954. Hän on säveltäjä Ingvar Karkoffin isä. Hän sävelsi vuonna 1965 elokuvamusiikin Juninattiin, ja vuonna 2006 hän voitti Christ Johnson -suurpalkinnon. Vuonna 2007 julkaistiin Olof Höjerin soittama kokoelma Karkoffin pianomusiikkia.AllMusic: Maurice Karkoff: Selected Piano Music == Lähteet == Luokka:Ruotsalaiset säveltäjät Luokka:Vuonna 1927 syntyneet Luokka:Vuonna 2013 kuolleet
Slivenin alue

Slivenin alue () on Bulgarian alue maan keskiosissa. Alue on nimetty sen teollisen ja taloudellisen keskuksen Slivenin mukaan. Slivenin alue on jaettu neljään kuntaan. ==Kunnat== *Kotel *Nova Zagora *Sliven *Tvarditsa ==Lähteet== *
Karvakuisma

Karvakuisma (Hypericum hirsutum) on monivuotinen, 40–80 cm korkea ruoho.Luontoportti: Karvakuisma Viitattu 1.7.2020. Terälehdet ovat keltaiset. Nimensä mukaisesti karvakuisman varsi ja lehdet ovat karvaiset. Lajinmäärityksen varmistavat liereä varsi, suippotyviset lehdet ja nystyhampainen verhiö. Karvakuisma on keskieurooppalainen lauhkean vyöhykkeen kasvi, jonka levinneisyys Suomessa on rajoittunut maan lounaissaaristoon. Sen kasvupaikkoja ovat katajikot, metsiköt, metsänreunat ja pientareet. ==Lähteet== == Aiheesta muualla == * *Suomen Lajitietokeskus: Karvakuisma (Hypericum hirsutum) *Pohjolan kasvien pauloissa: Hypericum hirsutum – karvakuisma *Pherobase: Floral volatiles of Hypericum hirsutum Luokka:Kuismat
Joseph Pastor Neelankavil

Joseph Pastor Neelankavil CMI (19. maaliskuuta 1930 – 17. helmikuuta 2021) oli intialainen syyrialais-malabarilaiskatolinen piispa. Hän sai pappisvihkimyksensä 17. toukokuuta 1960, ja hän sai 20. joulukuuta 1986 nimityksen Sagarin hiippakunnan johtoon. Piispaksi vihkiminen seurasi 22. helmikuuta 1987. Pääkonsekraattorina toimi Joseph Kundukulam, jota avustivat Eugene Louis D'Souza ja Raphael Cheenath. Neelankavil jäi eläkkeelle 2. helmikuuta 2006. == Lähteet == Luokka:Intialaiset katoliset piispat Luokka:Vuonna 1930 syntyneet Luokka:Vuonna 2021 kuolleet
Anthony Chirayath

Anthony Chirayath (s. 30. heinäkuuta 1941) on intialainen syyrialais- malabarilaiskatolinen piispa. Hänet vihittiin papiksi Sagariin 2. tammikuuta 1970 ja nimitettiin sen piispaksi 2. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Varkey Vithayathil, jota avustivat Jacob Thoomkuzhy ja Joseph Pastor Neelankavil.Catholic- Hierarchy.org: Bishop Anthony Chirayath == Lähteet == Luokka:Intialaiset katoliset piispat Luokka:Vuonna 1941 syntyneet Luokka:Elävät henkilöt
Select Sport

Select Sport A/S on tanskalainen urheiluvälinevalmistaja. Se on erikoistunut joukkuepeleissä käyttäviin varusteisiin, kuten palloihin ja jalkineisiin. Yhtiön perusti vuonna 1947 jalkapallomaalivahti Eigil Nielsen. Vuonna 1951 Select toi markkinoille maailman ensimmäisen sisäpuolelta ommellun jalkapallon. Uusi pallotyyppi piti muotonsa vanhoja paremmin. Pallon ulkopinnalla olleiden ompeleiden puuttuessa sitä oli myös helpompi käsitellä pelatessa. Arvoturnauksissa palloa käytettiin ensimmäisen kerran vuoden 1952 Helsingin olympialaisissa. 1960-luvun alussa yhtiö kehitti kuuluisimman pallomallinsa. Vuonna 1962 esiteltiin käsinommeltu jalkapallo, joka koostui 32:sta nahanpalasta. Niistä 12 on mustia säännöllisiä viisikulmioita ja 20 valkoisia säännöllisiä kuusikulmioita. Se oli suunniteltu erityisesti mustavalkotelevisiolle. Amerikkalaisen teoreetikon Buckminster Fullerin kehittämän geometrisen mallin mukaan tehty pallo on edelleen maailman tunnetuin jalkapallomalli. Jalkapallojen lisäksi Select tunnetaan myös käsipallojen valmistajana. Muun muassa Lontoon olympialaisten 2012 virallinen pallo oli yhtiön valmistama. ==Lähteet== *Yhtiön kotisivut Luokka:Tanskalaiset yritykset Luokka:Urheiluvälinevalmistajat Luokka:Urheiluvälinemerkit
Adélio Tomasin

Adélio Giuseppe (José) Tomasin (27. huhtikuuta 1930 Montegaldella – 30. syyskuuta 2024Catholic-Hierarchy.org: Bishop Adélio Giuseppe (José) Tomasin, P.S.D.P.) oli italialaissyntyinen Brasiliassa toimiva roomalaiskatolinen piispa. Hänestä tuli Poveri Servi della Divina Provvidenzan jäsen 17. lokakuuta 1951, ja hän sai pappisvihkimyksensä 26. maaliskuuta 1955. Hänet nimitettiin Quixadán hiippakunnan johtoon 16. maaliskuuta 1988, ja piispaksi vihkiminen seurasi 26. maaliskuuta. Pääkonsekraattorina toimi João Cláudio Colling, jota avustivat Alfredo Vicente Scherer ja Thadeu Gomes Canellas. Tomasin jäi eläkkeelle 3. tammikuuta 2007. == Lähteet == Luokka:Brasilialaiset papit Luokka:Katoliset piispat Luokka:Vuonna 1930 syntyneet Luokka:Vuonna 2024 kuolleet
Diori Hamanin kansainvälinen lentoasema

Diori Hamanin kansainvälinen lentoasema on lentoasema Nigerin pääkaupungissa Niameyssä. Vuonna 2004 lentoaseman kautta kulki 97 814 matkustajaa. Siviililiikenteen lisäksi lentokenttäkompleksiin kuuluu myös Nigerin asevoimien tukikohta Armee d'Air. == Lentoyhtiöt ja kohteet == *Air Algérie, Alger *Air Burkina, Abidjan, Ouagadougou *Air France, Pariisi *Air Mali, Bamako *ASKY Airlines, Abidjan, Lomé, Ouagadougou *Royal Air Maroc, Casablanca *Senegal Airlines, Dakar, Bamako == Lähteet == == Aiheesta muualla == Luokka:Nigerin lentoasemat Luokka:Niamey
Buckner

Buckner voi tarkoittaa seuraavia: ==Henkilöitä== * Bill Buckner (1949–2019), yhdysvaltalainen baseballpelaaja * Billy Buckner (s. 1983), yhdysvaltalainen baseballpelaaja * Dave Buckner (s. 1976), yhdysvaltalainen rumpali * Brentson Buckner (s. 1971), yhdysvaltalainen jalkapalloilija * Jack Buckner (s. 1961), brittiläinen kestävyys- ja keskimatkojen juoksija * M. M. Buckner, yhdysvaltalainen tieteiskirjailija * Milt Buckner (1915–1977), yhdysvaltalainen jazzmuusikko * Mordecai Buckner (1735–1787), pohjoisamerikkalainen siirtokuntien armeijan upseeri * Quinn Buckner (s. 1954), yhdysvaltalainen koripalloilija ja valmentaja * Richard Buckner, yhdysvaltalainen laulaja * Simon Bolivar Buckner (1823–1914), Etelävaltioiden kenraali Yhdysvaltain sisällissodassa * Simon Bolivar Buckner Jr. (1886–1945), yhdysvaltalainen kenraali * Susan Buckner (1952–2024), yhdysvaltalainen näyttelijä. ==Paikkoja== *Buckner (Arkansas) *Buckner (Kentucky) *Buckner (Illinois) *Buckner (Missouri) *Buckner Mountain
Major League Roller Hockey

Major League Roller Hockey on Pohjois-Amerikassa toimiva rullakiekon ammattilaissarja. Se perustettiin vuonna 1998 ammattilaissarjaksi, mutta joutui ensimmäisen toimintavuotensa jälkeen muuttamaan toiminnan puoliammattimaiseksi. Ensimmäisellä, ammattilaissarjana pelatulla kaudella mukana oli 14 joukkuetta Yhdysvalloista ja kuusi Isosta-Britanniasta. Vuosina 2005-2008 pelattiin niin kutsuttu Super League, jossa Amerikan ja Euroopan parhaat joukkueet kohtasivat. Vuosina 2000-2008 amatööri- ja puoliammattilaispohjalta pyörinyt sarja muuttui uudelleen ammattilaissarjaksi vuonna 2009, jolloin pelattiin niin kutsuttu Pro Tour. Vuodesta 2010 alkaen sarja on pyörinyt uudelleen sarjamuotoisena ammattilaisliigana. Vuonna 2012 toiminta laajeni uudelleen Eurooppaan, kun Major League Roller Hockey Europe alkoi järjestää turnauksia eurooppalaisille seurajoukkueille, tavoitteena eurooppalaisen ammattilaisliigan perustaminen. Kausi huipentui huhtikuussa 2013, kun Amerikan ja Euroopan parhaat kohtasivat Floridassa. Mestaruuden vei kalifornialainen Breakaway Bullies ennen Tukholman Marsblade Capitalsia ja Koovee Rollersia Tampereelta. Vuosi Mestari 1998 Anaheim Bullfrogs 1999 ei pelattu 2000 Rocky Mountain Wolverines 2001 Colorado Crush 2002 Williamsburg Warriors 2003 Marple Gladiators 2004 Marple Gladiators 2005 New York Rockers 2006 Boston Storm 2007 IHC Tunechody 2008 Dynamo Pardubice 2009 Buffalo Wings 2010 Detroit Revolution 2011 Mission Axiom 2012 Mission Axiom 2013 Breakaway Bullies ==Lähteet== Luokka:Rullakiekko
Brigetta Barrett

Brigetta Barrett (s. 24. joulukuuta 1990 Avondale, Arizona) on yhdysvaltalainen korkeushyppääjä, olympia- ja MM-mitalisti. Barrett sijoittui Daegun MM-kilpailuissa 2011 kymmenenneksi ja voitti samana vuonna universiadit. Hän voitti olympiahopeaa vuoden 2012 Lontoon olympiakisoissa ennätyksellään 203 cm. Moskovan MM-kilpailuissa 2013 hän sai hopeaa tuloksella 200. Barrett opiskeli ja kilpaili Arizonan yliopiston riveissä vuosina 2009–2013. Hän on voittanut NCAA:n ulko- ja sisäratamestaruuden 2011, 2012 ja 2013 sekä Yhdysvaltojen ulkoratamestaruuden 2011 ja 2013. Hän on hypännyt ulkoradoilla parhaimmillaan 204 cm (2013) ja sisäradoilla 197 cm (2012). ==Lähteet== Luokka:Yhdysvaltalaiset korkeushyppääjät Luokka:Yhdysvaltalaiset olympiamitalistit Luokka:Vuonna 1990 syntyneet Luokka:Elävät henkilöt
Jean-Baptiste Décoste

Jean-Baptiste Décoste (3. helmikuuta 1925 – 20. toukokuuta 1980) oli haitilainen roomalaiskatolinen piispa. Hänet vihittiin papiksi 8. maaliskuuta 1952 ja nimitettiin Port-au-Princen arkkihiippakunnan vihkipiispaksi sekä Siguksen titulaaripiispaksi 20. elokuuta 1966. Piispaksi vihkiminen seurasi 28. lokakuuta. Pääkonsekraattorina toimi Antonio Samorè, jota avustivat Albert François Cousineau ja Rémy Augustin.Catholic-Hierarchy.org: Bishop Jean- Baptiste Décoste Décoste sai 20. huhtikuuta 1972 nimityksen Hinchen piispaksi, jona hän toimi, kunnes kuoli 55-vuotiaana virassa. == Lähteet == Luokka:Haitilaiset papit Luokka:Katoliset piispat Luokka:Vuonna 1925 syntyneet Luokka:Vuonna 1980 kuolleet
USC Trojans

USC Trojans on yleisnimitys Etelä-Kalifornian yliopiston (USC) urheilujoukkueille. Yliopiston joukkueet kilpailevat Pac-12 -konferenssissa. Trojans on yksi Yhdysvaltain yliopistourheilun menestyneimmistä seuroista. Trojansin perinteisiä vihollisia ovat muun muassa Notre Damen yliopisto sekä paikallisvastustaja UCLA. == Mestaruudet == *Miehet (95): **Amerikkalainen jalkapallo (11): 1928, 1931, 1932, 1939, 1962, 1967, 1972, 1974, 1978, 2003, 2004 **Baseball (12): 1948, 1958, 1961, 1963, 1968, 1970, 1971, 1972, 1973, 1974, 1978, 1998 **Voimistelu (1): 1962 **Uinti ja sukellus (9): 1960, 1963, 1964, 1965, 1966, 1974, 1975, 1976, 1977 **Yleisurheilu (26): 1926, 1930, 1931, 1935, 1936, 1937, 1938, 1939, 1940, 1941, 1942, 1943, 1949, 1950, 1951, 1952, 1953, 1954, 1955, 1958, 1961, 1963, 1965, 1967, 1968, 1976 **Yleisurheilu (sisähalli) (2): 1967,1972 **Tennis (20): 1946, 1951, 1955, 1958, 1962, 1963, 1964, 1966, 1967, 1968, 1969, 1976, 1991, 1993, 1994, 2002, 2009, 2010, 2011, 2012, 2014 **Lentopallo (6): 1949, 1950, 1977, 1980, 1988, 1990 **Vesipoolo: (7): 1998, 2003, 2005, 2008, 2009, 2010, 2011 *Naiset (31): **Golf (3): 2003, 2008, 2013 **Koripallo (2): 1983, 1984 **Uinti ja sukellus (1): 1997 **Yleisurheilu (2): 2001, 2018 **Jalkapallo (2): 2007, 2018 **Tennis (7): 1977 (2), 1978, 1979, 1980, 1983, 1985 **Lentopallo (6): 1976, 1977, 1980, 1981, 2002, 2003 **Rantalentopallo (2): 2016, 2017 **Vesipoolo (6): 1999, 2004, 2010, 2013, 2016, 2018 == Tunnettuja urheilijoita == * Mark McGwire, baseball-legenda. * O. J. Simpson, amerikkalaisen jalkapallon pelaaja, NFL:n vuoden 1969 ykkösvaraus. * Félix Sánchez, Dominikaanista tasavaltaa edustava aitajuoksija, kaksinkertainen olympiavoittaja. * John Wayne, elokuvanäyttelijä; pelasi amerikkalaista jalkapalloa USC: ssä. * Jesse Williams, korkeushypyn maailmanmestari. == Aiheesta muualla == *Virallinen kotisivu Luokka:Yhdysvaltain yliopistourheilu Luokka:Los Angelesin urheilu
Utah Utes

Utah Utes on yleisnimitys Utahin yliopiston urheilujoukkueille. Yliopiston joukkueet kilpailevat Big 12 -konferenssissa, johon ne ovat kuuluneet syksystä 2024 lähtien. Utesin suurimpia vihollisia ovat paikallisen Brigham Youngin yliopiston joukkueet, jotka tunnetaan nimellä BYU Cougars. Utahin ja BYU:n väliset ottelut amerikkalaisessa jalkapallossa tunnetaan nimellä "Holy War" (suomeksi "Pyhä sota"). == Tunnettuja urheilijoita == * Andrew Bogut, koripalloilija, NBA:n vuoden 2005 ykkösvaraus * Hanno Möttölä, suomalainen koripalloilija * Alex Smith, amerikkalaisen jalkapallon pelaaja, NFL:n vuoden 2005 ykkösvaraus. == Aiheesta muualla == *Virallinen kotisivu Luokka:Yhdysvaltain yliopistourheilu Luokka:Utahin urheilu Luokka:Salt Lake City
Alvin Ulbrickson

Alvin Edmund "Al" Ulbrickson (10. lokakuuta 1930 Seattle, Washington – 6. heinäkuuta 2012) oli yhdysvaltalainen soutaja ja olympiamitalisti. Ulbrickson voitti Yhdysvaltain joukkueessa perämiehellisen nelosen olympiapronssia Helsingissä 1952. Yhdysvaltain joukkue hävisi loppukilpailussa Tšekkoslovakialle ja Sveitsille.http://www.sports- reference.com/olympics/summer/1952/ROW/mens-coxed-fours-final.html Ulbrickson kuoli keuhkosyöpään 6. heinäkuuta 2012, 81-vuotiaana.http://seattletimes.nwsource.com/html/obituaries/2018737228_ulbricksonobit21m.html == Lähteet == * Al Ulbrickson Biography and Olympic Results Olympics at Sports-Reference.com === Viitteet === Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1930 syntyneet Luokka:Vuonna 2012 kuolleet
Olen kuullut on kaupunki tuolla

Olen kuullut on kaupunki tuolla (tunnetaan myös nimellä Laulu taivaasta) on käännöskappale venäläisen Aleksander Gurilevin (1803–1858) säveltämästä ja Nikolai Makarovin sanoittamasta "Однозвучно гремит колокольчик" (Odnozvutšno gremit kolokoltšik). Alkuperäinen sanoitus kertoo hevosajurista, joka laulaa kaunista ja surullista laulua. Suomenkielisen käännöksen kappaleeseen on tehnyt Vali Kunnas. Laulun ovat levyttäneet muun muassa Mauno Kuusisto, Kari Tapio ja Viktor Klimenko. ==Lähteet== ==Aiheesta muualla== * Kari Tapio: Olen kuullut on kaupunki tuolla. Ylen Elävä arkisto. Luokka:Suomalaiset käännöskappaleet Luokka:Kari Tapion kappaleet Luokka:Venäläiset musiikkikappaleet Luokka:Kristillinen musiikki
Maahockeyn maailmanmestaruuskilpailut

Maahockeyn maailmanmestaruuskilpailut on Kansainvälisen maahockeyliiton eli FIH:n järjestämä kansainvälinen turnaus. Turnaus pelattiin ensi kertaa vuonna 1971. Se pelataan neljän vuoden välein, olympiaturnausten välissä. Maahockeyn naisten maailmanmestaruuskilpailut pelataan erikseen, myös neljän vuoden välein. Ensimmäinen naisten turnaus oli vuonna 1974, jonka järjesti Naisten kansainvälinen maahockeyliitto eli IFWHA vuoteen 1981. Vuodesta 1982 FIH ja IFWHA ovat olleet sama organisaatio. Kuusi joukkuetta on pystynyt voittamaan turnauksen. Pakistan on voittanut turnauksen neljästi, Alankomaat ja Australia kolmesti, Saksa kahdesti ja Intia ja Belgia kerran. == Historia == Idean MM- kisoista loi Pakistanin ilmavoimien marsalkka Nur Khan vuonna 1969. FIH päätti, että ensimmäinen MM-turnaus järjestetään Pakistanissa vuonna 1971. Pakistanin poliittinen epävakaus esti kuitenkin kisojen järjestämisen. Maa oli ollut sotatilassa Intiaa vastaan vain kuusi vuotta aiemmin ja vuonna 1970 alkoi Bangladeshin itsenäisyyssota Pakistanista. Sotaan Pakistania vastaan osallistui myös intialaisia joukkoja. Tästä syttyi kolmas Intian–Pakistanin sota vuonna 1971. Intian ja Pakistanin välit olivat niin kireät, että FIH päätti siirtää kisat. Pakistan, krikettipelaaja Abdul Hafeez Kardarin johdolla, protestoi Intian osallistumista turnaukseen. Maaliskuussa 1971 FIH ilmoitti, että turnaus järjestetään Espanjan Barcelonassa. FIH ei säätänyt joukkueiden määrää turnaukseen. Ensimmäisessä turnauksessa mukana oli vain 10 joukkuetta, mikä tekee siitä historian pienimmän MM-turnauksen. Turnaus järjestettiin kahden vuoden välein, poikkeuksena vuoden 1978 kisat, joita ennen kisat olivat olleet vuonna 1975. Vuoden 1978 kisoista lähtien ne on pelattu neljän vuoden välein. Vuoden 1978 kisoissa oli mukana 14 joukkuetta, vuonna 2002 joukkueita oli 16. Muissa turnauksissa joukkueiden määrä on ollut 12.todor66.comKansainvälinen maahockeyliitto == MM-kilpailut ja mitalistit == Vuosi Kulta Hopea Pronssi Isäntämaa(t) 1971 1973 1975 1978 1982 1986 1990 1994 1998 2002 2006 2010 2014 2018 == Mitalitaulukko == Tilanne vuoden 2018 kilpailujen jälkeen. Sij. Maa Kulta Hopea Pronssi Yhteensä 1\. 4 2 0 6 2\. 3 4 2 9 3\. 3 2 5 10 4\. 2 2 4 8 5\. 1 1 1 3 6\. 1 0 0 1 7\. 0 2 1 3 8\. 0 1 0 1 9\. 0 0 1 1 == Osallistuneet joukkueet == Joukkue 71 73 75 78 82 86 90 94 98 02 06 10 14 18 Yhteensä Joukkueita 10 12 12 14 12 12 12 12 12 16 12 12 12 16 176 X X X X X X X X X X X X X X 14 X X X X X X X X X X X X X X 14 X X X X X X X X X X X X X X 14 X X X X X X X X X X X X X X 14 X X X X X X X X X X X X X 13 X X X X X X X X X X X X X 13 X X X X X X X X X X X X X 13 X X X X X X X X X X X X X 13 X X X X X X X X X X 10 X X X X X X X X 8 X X X X X X 6 X X X X X X 6 X X X X X X 6 X X X X X X 6 X X X X X X 6 X X X X 4 # X X X 3 X X X 3 X X X 3 X X 2 X 1 X 1 X 1 X 1 X 1 :# = Ei enää olemassa == Lähteet == * Krastev, Todor: Field Hockey World Cup Archive todor66.com * World Cup Kansainvälinen maahockeyliitto === Viitteet === *